**Raamlepingu Lisa 1**

Lihthanke „Kaitsetahte uuringud“

**Tehniline kirjeldus**

Antud lihthanke eesmärk on läbi nelja erineva uuringu saada Eesti elanikkonna seas regulaarne ülevaade erinevate gruppide hinnangutest, arusaamadest ja käitumisest seoses kaitsetahtega. Küsitluste tulemused pakuvad kaitsetahte arendamise osakonnale sisendit kaitsetahte teemaliste teenuste planeerimiseks ja tulemuste seireks.

1. **Nõuded teenusele ja tingimused, millega pakkuja peab arvestama**
	1. Kaitseministeerium soovib sõlmida kuni kolme pakkujaga (edaspidi täitja) kokku kuni 4 küsitlust (edaspidi tööd) läbiviimiseks Eesti elanike seas. Lepinguga tellitakse kuni 3 (kolm) kvantitatiivset küsitlust (1.1.1., 1.1.2. ja 1.1.3.) ja 1 (üks) kvalitatiivuuring (1.1.4.):
		1. Tööandjate seas läbiviidav arvamusküsitlus;
		2. Noorte seas läbiviidav arvamusküsitlus;
		3. Lastevanemate arvamusküsitlus;
		4. Fookusgruppide korraldamine reservväelastele.
	2. Iga kolme (1.1.1., 1.1.2. ja 1.1.3.) tellitud kvantitatiivuuringu puhul sisaldab töö küsitluse ettevalmistamist, andmekogumist, andmebaasi moodustamist ja andmete analüüsi sagedustabelite formaadis. Vajadusel lisatakse tööde hulka raporti koostamine. Tellitud fookusgruppide uuringu puhul (1.1.4.) sisaldab töö fookusgruppide osalejate ringi määramist ja osalejate värbamist, vestluskava koostamist, fookusgrupivestluste modereerimist, teksti analüüsi ja kokkuvõtlikku aruannet.
	3. Raamlepingus fikseeritaksetöö maksumused ühe vastaja kohta arvestades erinevaid küsitlusmeetodeid, erinevat valimi suurust (vahemikud), vastamiseks kuluvat keskmist aega, soovitud vastamismäära ja töö minimaalset tähtaega. Iga tellitava küsitluse lähteülesanne ja maksumus ning raporti koostamise maksumused arvestades mahtu (vastamise keskmine aeg) ja töö minimaalset tähtaega fikseeritakse eraldi hankelepinguga.
2. **Valim**
	1. Tööandjate seas läbiviidav arvamusküsitlus – kuni 500 tööandjat. Küsitluse soovitud vastajate arv jääb vahemikku 400 kuni 500. Uuringule vastaja on personalijuht, juhatuse liige või ettevõtte juht. Soovituslikult kaasata uuringusse nii ärisektori kui ka avaliku sektori ettevõtted /asutused, kus on vähemalt 5+ töötajat. Soovituslikult esinduslikkust sektori (primaar-, sekundaar-, tertsiaar- ja kvaternaarsektorist) lõikes. Valimi kontaktid leiab/tellib pakkuja.
	2. Noorte seas läbiviidav arvamusküsitlus. Ühe küsitluse soovitud vastajate arv kuni 350 - 400 noort (vanuses 15-18/19):
		1. Kuni 200 noort, kes ei kuulu Kaitseliidu noorteorganisatsiooni (vajalik on võrreldavat jaotus tüdrukute ja poiste osas);
		2. Kuni 200 Kaitseliidu noorteorganisatsiooni (Noored Kotkad ja Kodutütred)[[1]](#footnote-1) kuuluvat liiget.[[2]](#footnote-2) Kaitseliidu noorteorganisatsioonide osas Noored Kotkad ja Kodutütred on vaja samuti võrreldavat jaotust. Võrreldav jaotus on vajalik, et saaks võrrelda eraldi tüdrukuid, kes ei kuulu Kodutütarde ja tüdrukuid, kes kuuluvad organisatsiooni, sama võrdlus poiste osas.
	3. Lastevanemate arvamusküsitlus. Ühe küsitluse soovitud vastajate arv kuni 400 kuni 450. Vastajaks on lapsevanemad, kelle lapsed ei ole ajateenistusse asunud ja on vanuses 16-20 eluaastat.
	4. Fookusgruppide korraldamine reservväelastele. Ühe fookusgrupi intervjuu indikatiivne maht on 6-8 inimest, intervjuus kuni 15-20 küsimust. Kokku on planeeritud kuni 5 fookusgruppi. Intervjuude täpsed teemad ja vestluskavad, gruppide profiilid ning läbiviimise ajad lepitakse tellijaga kokku eraldi, arvestusega, et pakkujale peab töö teostamise ettevalmistamiseks jääma aega vähemalt kuu aega, kui ei lepita kokku teisiti. Töö maksumus esitada fookusgrupi (mille indikatiivne maht on 6-8 inimest) kohta.
3. **Tellitav töö**
	1. Tellitavate tööde osas on võimalik täitjal küsida eelnevalt kaitsetahte arendamise osakonna poolt sarnase sisuga tellitud küsitlusi, küsimustikke ja raporteid lihtsustamaks uuringute läbiviimist. Kui tellijal ei ole sarnase sisuga küsitlusi võimalik esitada, siis peab selle koostama täitja. Andmete kogumiseks kasutatakse kokku lepitud meetodil küsitlust. Iga küsitluse ankeet, sh küsimuste sisu, sõnastus ning täpne arv lepitakse kokku eraldi enne igat küsitlust. Ankeedi tõlke eesti keelest vene keelde korraldab pakkuja. Fookusgrupid eesti keeles.
		1. Tööandjate seas läbiviidav arvamusküsitlus:
	2. Kuni 10-15 minutiline ankeet;
	3. Küsimustiku tõlge vene keelde.
		1. Noorte seas läbiviidav arvamusküsitlus:
4. Kuni 10-15 minutiline ankeet;
5. Küsimustiku tõlge vene keelde.
	* 1. Lastevanemate arvamusküsitlus:
6. Kuni 10-15 minutiline ankeet;
7. Küsimustiku tõlge vene keelde.
	* 1. Fookusgruppide korraldamine reservväelastele:
8. 4-5x 6-8 inimesest koosnevad fookusgrupid, kuni 1,5h grupi kohta;
9. Fookusgrupid eesti keeles.
10. **Nõuded personalile**
	1. Pakkuja peab pakkumuse raames nimetama analüütik-projektijuhi rolli täitva isiku, kes vastutab kõikide tellitavate teenuste ettevalmistamise, läbiviimise ja analüüsimise eest.
		1. Projektijuhil peab olema vähemalt viieaastane kogemus sarnastes avaliku sektori projektidest. Sarnaste tööde all peab hankija silmas sotsiaal- ja avaliku arvamuse uuringuid, valimiga vähemalt 800 respondenti ning mille juures on nimetatud isiku tööülesanneteks olnud uuringuprojektide koordineerimine, klientide nõustamine, ankeetide väljatöötamine, andmete analüüs ning uuringuaruannete koostamine ja esitlemine.
		2. Projektijuht peab uuringu kõneisikuna vajadusel tutvustama uuringutulemusi tellija asukohas avalikul esitlusel.
		3. Pakkuja kinnitab hankel osalemisega, et ei vaheta projektijuhti nimetatud perioodil ilma mõjuva põhjuseta. Kui projektijuht vahetub, peab pakkuja tagama, et uus projektijuht on vähemalt samaväärse kvalifikatsiooniga.
	2. Pakkuja peab pakkumuse raames nimetama uuringueksperdi rolli täitva isiku, kes vastutab kõikide uuringute läbiviimise eest.
		1. Uuringueksperdil peab olema vähemalt viieaastane kogemus sarnastes avaliku sektoriga seotud uuringutes. Sarnaste tööde all peab hankija silmas sotsiaal- ja avaliku arvamuse uuringuid, valimiga vähemalt 800 respondenti ning mille juures on nimetud isiku tööülesanneteks olnud uuringudisain, sh uuringu metoodika valik, ankeetide väljatöötamine, andmete analüüs ning uuringuaruannete koostamine ja esitlemine.
		2. Uuringueksperdil peab olema läbi viidud minimaalselt kolm analoogset avaliku sektoriga seotud uuringut.
		3. Pakkuja kinnitab hankel osalemisega, et ei vaheta uuringueksperti nimetatud perioodil ilma mõjuva põhjuseta. Kui uuringuekspert vahetub, peab pakkuja tagama, et uus uuringuekspert on vähemalt samaväärse kvalifikatsiooniga.
11. **Andmebaas ja analüüsi tegemine**
	1. Peale andmekogumise lõppemist moodustab täitja küsitluse võimalusel ja uuringu tüübist lähtudes andmebaasi, kontrollib ja puhastab andmed ning lisab kaalud vastavalt rahvastiku jaotusele soo, vanusrühmade, rahvuse ning maakondade lõikes (Statistikaameti andmetel).
	2. Andmebaasis peab olema muuhulgas tunnustena sees ka vastamise keel (eesti või vene), kombineeritud meetodi korral vastamise viis ning telefoni- ja veebivastajate puhul ka vastamisega alustamise ja lõpetamise aeg.
	3. Lahtiste vastuste puhul kodeerib täitja vastused (lisades vastava tunnuse andmebaasi) ja esitab analüüsi kodeeritud vastuste lõikes.
	4. Täitja moodustab vastavalt uuringu tüübist lähtudes sagedustabelid MS Excel formaadis arvestades järgmist:
		1. Vastuste jaotus esitatakse lõigetes: sugu (2 gruppi), vanusrühm (4-5 gruppi), rahvus (2-3 gruppi), keel (2‑3 gruppi), haridustase (2-3 gruppi), leibkonna elujärg (3 gruppi). Tellija võib vastavalt vajadusele lisada veel kuni 5 lõiget, mille osas lepitakse täitjaga enne analüüsiga alustamist kokku e-posti teel;
		2. Tulemuste esitamisel tuuakse ära statistiliselt olulised erinevused võrreldes alarühmi omavahel (mitte vaid võrreldes valimi keskmisega);
		3. Negatiivseks ja positiivseks pooleks liigituvate vastustega küsimuste puhul (nt väga rahul, rahul, pigem rahul, pigem ei ole rahul, ei ole rahul, üldse ei ole rahul) näidatakse sagedustabelites ära nii kõik vastused kui ka vastuste jaotus kaheks grupiks – positiivne vastus (nt rahul) ja negatiivne vastus (nt ei ole rahul). Skaalade puhul esitatakse ka vastuste keskmised;
		4. Mõnede küsimuste puhul, kus üheks vastusevariandiks on „Ei puutu kokku“, „Ei ole kasutanud“, „Ei soovi vastata“ vmt, näidatakse Excel tabelites ära nii kõik vastused kui ka vastuste jaotus jättes välja teemaga mitte kokku puutunud või vastamisest keeldunud vastajad.
	5. Kui on tellitud ka küsitluse tulemuste raporti koostamine:
		1. Raportis esitatakse küsitlemise ja andmete analüüsi metoodika kirjeldus, sh vastamismäär ning kaalumata ja kaalutud valimi jaotus;
		2. Raportis esitatakse ülevaade tulemustest illustreerituna jooniste ja/või tabelitega, sh ilmnenud statistiliselt oluliste erinevuste kirjeldus sotsiaal-demograafilistes lõigetes. Vajadusel lisatakse tulemuste võrdlus kuni nelja eelmise küsitlusaasta tulemustega; erandjuhtudel ka pikemad aegrivid. Eelmiste küsitlusaastate tulemused annab selleks tellija ja määratleb vajaduse eelmiste küsitlusaastatega võrdluse osas tellimust esitades.
	6. Kvalitatiivsel andmekogumisel fookusgruppide vestlused salvestatakse omades osalejate informeeritud nõusolekut. Salvestused transkribeeritakse tekstifailideks, mida analüüsitakse kvalitatiivse sisuanalüüsi meetodil, selleks tekstid kodeeritakse, tulemused esitatakse analüütilises aruandes.
12. **Tulemuste esitamine**
	1. Tellijale esitatavad töö tulemused:
		1. Andmebaas MS Excel, csv ja sav (SPSS) formaadis kirjeldatud tunnuste, kaalutunnuste ning analüüsiks loodud lisatunnustega;
		2. Sagedustabelid kõigis küsitud lõigetes MS Excel faili formaadis;
		3. Ankeetide ja kirjade lõplikud versioonid eesti ja vene keeles;
		4. Metoodikaraport küsitluse läbiviimise kohta. Metoodikaraport sisaldab ka ülevaadet kontaktivõttudest valimisse sattunud isikutega: kasutatud kontaktide arv, mitte toimivate kontaktide arv, osalemisest keeldunute arv;
		5. Küsitluse tulemuste raport MS Word formaadis, kui see on lisaks tellitud;
		6. Fookusgruppide uuringu tulemused on esitatud analüütilise aruandena.
1. Täna on liikmeid Noored Kotkad hinnanguliselt 3900 ja Kodutütred hinnanguliselt 4300. [↑](#footnote-ref-1)
2. Soovi korral aitab hankija jagada Kaitseliidu noorteorganisatsioonidele Noored Kotkad ja Kodutütred uuringu linki. [↑](#footnote-ref-2)